ฉบับร่าง:พระธรรมมหาวีรานุวัตร (ฉลอง จินฺตาอินฺโท)

----
พระธรรมมหาวีรานุวัตร (ฉลอง จินฺตาอินฺโท) นิยมเรียกว่า “หลวงพ่อใหญ่” หรือ “หลวงพ่อฉลอง”  และ "ท่านเจ้าคุณฉลอง" เป็นพระราชาคณะชั้นธรรม ฝ่ายมหานิกาย อดีตเจ้าคณะจังหวัดสุพรรณบุรี อดีตเจ้าอาวาสวัดป่าเลไลยก์วรวิหาร ตำบลรั้วใหญ่ อำเภอเมืองสุพรรณบุรี จังหวัดสุพรรณบุรี

**ประวัติ**

**ชาติภูมิ**
ชื่อ ฉลอง นามสกุล จินดาอินทร์ ชาตะ วันที่ 27 สิงหาคม พ.ศ. 2469 (วันศุกร์ แรม 4 ค่ำ เดือน 9 ปีขาล) ณ บ้านท้ายบ้าน หมู่ที่ 2 ตำบลต้นตาล อำเภอสองพี่น้อง จังหวัดสุพรรณบุรี
เป็นบุตรคนที่ 7 ในจำนวน 9 คน ของนายผล กับ นางกวา นามสกุล จินดาอินทร์
มีศักดิ์เป็นหลานของพระอุปัชฌาย์โหน่ง อินฺทสุวณฺโณ อดีตเจ้าอาวาสวัดอัมพวัน (วัดคลองมะดัน) โดยเป็นญาติทางฝ่ายบิดา เนื่องจากนางคง (ย่าของท่าน) เป็นน้องสาวของนางจ้อย (มารดาของพระอุปัชฌาย์โหน่ง)

**บรรพชา**
วันที่ 20 พฤษภาคม พ.ศ. 2483 (วันจันทร์ ขึ้น 14 ค่ำ เดือน 6 ปีมะโรง) บรรพชา ณ วัดสองพี่น้อง ตำบลต้นตาล อำเภอสองพี่น้อง จังหวัดสุพรรณบุรี โดย พระครูอุภัยภาดารักษ์ (จ่าง ปุณฺณโชติ) วัดสองพี่น้อง เป็นพระอุปัชฌาย์

**อุปสมบท**
วันที่ 12 มิถุนายน พ.ศ. 2489 (วันพุธ ขึ้น 13 ค่ำ เดือน 7 ปีจอ) อุปสมบท ณ พัทธสีมาวัดสองพี่น้อง ตำบลต้นตาล อำเภอสองพี่น้อง จังหวัดสุพรรณบุรี โดย
พระครูอุภัยภาดารักษ์ (จ่าง ปุณฺณโชติ) วัดสองพี่น้อง เป็นพระอุปัชฌาย์ 
เจ้าอธิการโกวิท (กู๋ ปริสุทฺโธ) วัดสองพี่น้อง (ภายหลังได้รับสมณศักดิ์เป็น พระครูวุฒิธรรมรักษ์) เป็นพระกรรมวาจาจารย์
พระมหาเก็บ ภทฺทิโย วัดสองพี่น้อง (ภายหลังได้รับสมณศักดิ์เป็น พระวิบูลเมธาจารย์ วัดดอนเจดีย์) เป็นพระอนุสาวนาจารย์
ได้รับฉายาทางพระพุทธศาสนาว่า จินฺตาอินฺโท จิน-ตา-อิน-โท
อุปสมบทแล้วจำพรรษาอยู่ที่วัดสองพี่น้อง จากนั้นย้ายไปจำพรรษาอยู่ที่วัดพระเชตุพนวิมลมังคลาราม อำเภอพระนคร จังหวัดพระนคร ในสมัยพระเทพเวที (ภายหลังได้รับสถาปนาสมณศักดิ์ที่ สมเด็จพระอริยวงศาคตญาณ (ปุ่น ปุณฺณสิริ) เป็น สมเด็จพระสังฆราช สกลมหาสังฆปริณายก พระองค์ที่ 17 แห่งกรุงรัตนโกสินทร์) เป็นเจ้าอาวาส
ต่อมาย้ายมาจำพรรษาอยู่ที่วัดปราสาททอง อำเภอเมืองสุพรรณบุรี จังหวัดสุพรรณบุรี โดยดำรงตำแหน่งเป็นเลขานุการคณะกรรมการสงฆ์จังหวัดสุพรรณบุรี แล้วย้ายไปจำพรรษาอยู่ที่วัดศรีบัวบาน อำเภอเมืองสุพรรณบุรี จังหวัดสุพรรณบุรี โดยดำรงตำแหน่งเป็นเจ้าคณะอำเภอสองพี่น้อง และเป็นเจ้าอาวาสวัดศรีบัวบาน ตามลำดับ 
กระทั่ง พ.ศ. 2527 จึงได้รับพระบัญชาจากสมเด็จพระอริยวงศาคตญาณ (ภายหลังได้รับสถาปนาสมณศักดิ์ที่ สมเด็จพระสังฆราชเจ้า กรมหลวงชินวราลงกรณ) ให้มาดำรงตำแหน่งเป็นเจ้าอาวาสวัดป่าเลไลยก์วรวิหาร อำเภอเมืองสุพรรณบุรี จังหวัดสุพรรณบุรี เป็นเจ้าคณะจังหวัดสุพรรณบุรี และเป็นที่ปรึกษาเจ้าคณะจังหวัดสุพรรณบุรี ตามลำดับ

**การศึกษา**
 พ.ศ. 2482 สำเร็จการศึกษาชั้นประถมศึกษาปีที่ 4 โรงเรียนเทศบาล 19 วัดดงมูลเหล็ก อำเภอบางกอกน้อย จังหวัดธนบุรี- พ.ศ. 2484 สอบได้นักธรรมชั้นตรี สำนักเรียนวัดสองพี่น้อง อำเภอสองพี่น้อง จังหวัดสุพรรณบุรี- พ.ศ. 2485 สอบได้นักธรรมชั้นโท สำนักเรียนวัดสองพี่น้อง อำเภอสองพี่น้อง จังหวัดสุพรรณบุรี- พ.ศ. 2486 สอบได้นักธรรมชั้นเอก สำนักเรียนวัดสองพี่น้อง อำเภอสองพี่น้อง จังหวัดสุพรรณบุรี- พ.ศ. 2486 สอบได้เปรียญธรรม 3 ประโยค สำนักเรียนวัดสองพี่น้อง อำเภอสองพี่น้อง จังหวัดสุพรรณบุรี- พ.ศ. 2488 สอบได้เปรียญธรรม 4 ประโยค สำนักเรียนวัดสองพี่น้อง อำเภอสองพี่น้อง จังหวัดสุพรรณบุรี- พ.ศ. 2491 สอบได้เปรียญธรรม 5 ประโยค สำนักเรียนวัดพระเชตุพนวิมลมังคลาราม อำเภอพระนคร จังหวัดพระนคร- พ.ศ. 2493 สำเร็จการศึกษาบาลีเตรียมอุดมศึกษาปีที่ 1 มหาวิทยาลัยมหาจุฬาลงกรณราชวิทยาลัย- พ.ศ. 2513 สำเร็จการศึกษาอบรม โรงเรียนพระสังฆาธิการส่วนกลาง แผนกศึกษาอบรม รุ่นที่ 1

**ตำแหน่ง**

**งานปกครอง**
 พ.ศ. 2494 เป็นเลขานุการคณะกรรมการสงฆ์จังหวัดสุพรรณบุรี- พ.ศ. 2495 เป็นพระกรรมวาจาจารย์- พ.ศ. 2511 - 2514 เป็นเจ้าคณะอำเภอสองพี่น้อง- พ.ศ. 2514 - 2527 เป็นรองเจ้าคณะจังหวัดสุพรรณบุรี - พ.ศ. 2514 - 2527 เป็นผู้ปฏิบัติหน้าที่แทนเจ้าคณะจังหวัดสุพรรณบุรี- พ.ศ. 2517 - 2553 เป็นพระอุปัชฌาย์- พ.ศ. 2522 - 2527 เป็นเจ้าอาวาสวัดศรีบัวบาน อำเภอเมืองสุพรรณบุรี จังหวัดสุพรรณบุรี- พ.ศ. 2527 - 2553 เป็นเจ้าอาวาสวัดป่าเลไลยก์วรวิหาร อำเภอเมืองสุพรรณบุรี จังหวัดสุพรรณบุรี- พ.ศ. 2527 - 2549 เป็นเจ้าคณะจังหวัดสุพรรณบุรี- พ.ศ. 2527 - 2542 เป็นประธานประชุมคณะสงฆ์จังหวัดสุพรรณบุรี ระดับจังหวัด ระดับอำเภอ เลขานุการ พระปริยัตินิเทศก์ พระจริยานิเทศก์ กรรมการศูนย์ครูสอนวิชาพระพุทธศาสนา เป็นประจำทุกเดือน- พ.ศ. 2527 - 2549 จัดประชุมพระสังฆาธิการระดับวัด เป็นประจำทุกปี อย่างน้อยปีละ 1 ครั้ง หรือตามที่มหาเถรสมาคมกำหนด- พ.ศ. 2537 - 2553 จัดฝึกซ้อมอบรมหรือสอบความรู้ในหน้าที่พระอุปัชฌาย์- พ.ศ. 2537 - 2553 จัดฝึกซ้อมอบรมหน้าที่พระกรรมวาจาจารย์ ก่อนที่จะได้รับการแต่งตั้ง- พ.ศ. 2537 - 2553 จัดฝึกซ้อมอบรมผู้ที่ได้รับการเสนอขอแต่งตั้งเป็นรองเจ้าอาวาสและผู้ช่วยเจ้าอาวาส ก่อนที่จะได้รับการแต่งตั้ง- พ.ศ. 2549 - 2553 เป็นที่ปรึกษาเจ้าคณะจังหวัดสุพรรณบุรี

**งานการศึกษา**
 พ.ศ. 2486 เป็นครูสอนพระปริยัติธรรม สำนักเรียนวัดสองพี่น้อง- พ.ศ. 2494 เป็นครูสอนพระปริยัติธรรม วัดปราสาททอง- พ.ศ. 2495 เป็นกรรมการตรวจข้อสอบประโยคธรรมสนามหลวง- พ.ศ. 2500 เป็นกรรมการอุปถัมภ์การจัดตั้งสำนักเรียนวัดดอนเจดีย์- พ.ศ. 2506 เป็นผู้อุปการะสำนักเรียนวัดสองพี่น้อง- พ.ศ. 2511 เป็นประธานดำเนินการสอบธรรมสนามหลวง อำเภอสองพี่น้อง- พ.ศ. 2513 เป็นประธานดำเนินการเปิดโรงเรียนพระสังฆาธิการส่วนภูมิภาค จังหวัดสุพรรณบุรี- พ.ศ. 2513 เป็นวิทยากรบรรยายวิชาการปกครองคณะสงฆ์และหน้าที่พระอุปัชฌาย์ ในโรงเรียนพระสังฆาธิการส่วนภูมิภาค- พ.ศ. 2527 เป็นเจ้าสำนักเรียนวัดป่าเลไลยก์วรวิหาร- พ.ศ. 2527 เป็นเจ้าสำนักเรียนคณะจังหวัดสุพรรณบุรี- พ.ศ. 2528 จัดตั้งทุนสงเคราะห์นักเรียนชั้นประถมศึกษา มัธยมศึกษา และอุดมศึกษา- พ.ศ. 2528 จัดงานสมโภชและมอบรางวัลแก่นักเรียนที่สอบได้ในสำนักเรียนจังหวัดสุพรรณบุรี ในนามคณะสงฆ์จังหวัดสุพรรณบุรี ทุกปี- พ.ศ. 2533 เป็นประธานศูนย์ครูสอนวิชาพระพุทธศาสนา จังหวัดสุพรรณบุรี- พ.ศ. 2534 เป็นประธานอุปถัมภ์ศูนย์ส่งเสริมพระพุทธศาสนาจังหวัดสุพรรณบุรี

**งานเผยแผ่**
 เป็นหัวหน้าพระธรรมทูตจังหวัดสุพรรณบุรี- เป็นประธานกรรมการหน่วยอบรมประชาชนประจำจังหวัดสุพรรณบุรี (อ.ป.จ.)- จัดตั้งงานหน่วยอบรมประชาชนประจำตำบล (อ.ป.ต.) จังหวัดสุพรรณบุรี- ร่วมกับทางราชการ จัดตั้งศูนย์ส่งเสริมพระพุทธศาสนาที่วัดป่าเลไลยก์วรวิหาร ผนึกกำลังบ้าน วัด ราชการ (บ.ว.ร.)- จัดพิมพ์หนังสือเผยแพร่ธรรมะ เช่น ศีลห้ากติกาสากล, เสียงพระ เสียงเพลง ภาค 2, ธรรมคีติ, เบญจศีล เบญจธรรม, อนุปุพพีกถา, พุทธมามกมนต์

**งานพิเศษ**
 เป็นประธานอนุกรรมการบริหารมูลนิธิสมเด็จพระสังฆราช พระองค์ที่ 17- เป็นกรรมการศูนย์การศึกษานอกโรงเรียน จังหวัดสุพรรณบุรี- เป็นอนุกรรมการจัดหาทุนสร้างพุทธมณฑล- เป็นผู้อำนวนการศูนย์ศึกษาพระพุทธศาสนาวันอาทิตย์ จังหวัดสุพรรณบุรี- เป็นกรรมการอุปถัมภ์มหาวิทยาลัยมหาจุฬาลงกรณราชวิทยาลัย- พ.ศ. 2536 เป็นกรรมการดำเนินการและพัฒนาวัดเขาดีสลัก เพื่อเป็นสถานที่ประดิษฐานรอยพระพุทธบาทโบราณ- พ.ศ. 2538 เป็นอนุกรรมการวัฒนธรรมจังหวัดสุพรรณบุรี- พ.ศ. 2538 เป็นกรรมการศาสนาจังหวัดสุพรรณบุรี- พ.ศ. 2540 เป็นที่ปรึกษาโครงการเยาวชนคนดีศรีสุพรรณ- พ.ศ. 2540 เป็นคณะอนุกรรมการดำเนินการโครงการนำร่อง เพื่อสร้างกระแสพัฒนาคนและสังคม ระดับจุลภาค- พ.ศ. 2540 เป็นคณะกรรมการฝ่ายการศึกษาสงเคราะห์ ของมหาเถรสมาคม- พ.ศ. 2541 จัดทำโครงการโรงทาน (โรงอาหารในวัด) วัดป่าเลไลยก์วรวิหาร- จัดประกวดเพลงอีแซวพื้นบ้าน ระดับชั้นประถมศึกษาและระดับชั้นมัธยมศึกษา ในงานประจำปีวัดป่าเลไลยก์วรวิหาร (งานเดือน 5)

**เกียรติคุณ**
 พ.ศ. 2535 เป็นเจ้าอาวาสที่ได้รับพัดพัฒนา "วัดพัฒนาตัวอย่างที่มีผลงานดีเด่น ประจำปี พ.ศ. 2535"- พ.ศ. 2537 เป็นเจ้าอาวาสที่มีผลงาน "สำนักเรียนดีเด่น (ตัวอย่าง) จังหวัดสุพรรณบุรี" และ "โรงเรียนพระปริยัติธรรมดีเด่น (กรมการศาสนา)"- พ.ศ. 2542 ได้รับถวายปริญญาพุทธศาสตรดุษฎีบัณฑิตกิตติมศักดิ์ สาขาครุศาสตร์ จากมหาวิทยาลัยมหาจุฬาลงกรณราชวิทยาลัย- พ.ศ. 2548 ได้รับโล่ประกาศเกียรติคุณ สำนักเรียนจังหวัดสุพรรณบุรี ที่ได้จัดการเรียนการสอนธรรมศึกษาดีเด่น ส่วนภูมิภาค อันดับที่ 2- พ.ศ. 2549 ได้รับโล่ประกาศเกียรติคุณ สำนักเรียนจังหวัดสุพรรณบุรี ที่ได้จัดการเรียนการสอนธรรมศึกษาดีเด่น ส่วนภูมิภาค อันดับที่ 2- พ.ศ. 2550 ได้รับโล่ประกาศเกียรติคุณ สำนักเรียนจังหวัดสุพรรณบุรี ที่ได้จัดการเรียนการสอนธรรมศึกษาดีเด่น ส่วนภูมิภาค อันดับที่ 2 

**สมณศักดิ์**
 พ.ศ. 2504 เป็นพระครูสัญญาบัตรชั้นโท ในราชทินนามที่ พระครูศรีปทุมรักษ์- พ.ศ. 2514 เป็นพระครูสัญญาบัตรชั้นพิเศษ ในราชทินนามเดิม- พ.ศ. 2516 เป็นพระราชาคณะชั้นสามัญเปรียญ ในราชทินนามที่ พระสุวรรณโมลี- พ.ศ. 2530 เป็นพระราชาคณะชั้นราช ในราชทินนามที่ พระราชสุพรรณาภรณ์ สุนทรวุฒิกิจ มหาคณิสสร บวรสังฆาราม คามวาสี- พ.ศ. 2535 เป็นพระราชาคณะชั้นเทพ ในราชทินนามที่ พระเทพสุวรรณโมลี ศรีพิพัฒโนดม วิกรมปริยัตยาทร มหาคณิสสร บวรสังฆาราม คามวาสี- พ.ศ. 2540 เป็นพระราชาคณะชั้นธรรม ในราชทินนามที่ พระธรรมมหาวีรานุวัตร พิพัฒนกิจโกศล โสภณธรรมสุธีศรีปริยัติกิจจานุกิจ มหาคณิสสร บวรสังฆาราม คามวาสี

**อาพาธ และมรณภาพ**
พระธรรมมหาวีรานุวัตร อาพาธเป็นมะเร็งในต่อมลูกหมาก และมะเร็งในกระเพาะปัสสาวะ พักรักษาตัว ณ โรงพยาบาลวิชัยยุทธ กรุงเทพมหานคร กระทั่งถึงแก่มรณภาพวันที่ 13 กันยายน พ.ศ. 2553 (วันจันทร์ ขึ้น 5 ค่ำ เดือน 10 ปีขาล) เวลา 09.59 น. สิริอายุ 84 ปี 64 พรรษา

**อ้างอิง**

**สืบตำแหน่ง ==